S-5561/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. nóvember 2022, á hendur H-kk-þgf K-kk-þgf, kt. [...], [...], Reykjavík, fyrir eftirtalda þjófnaði og tilraun til þjófnaðar, með því að hafa:

1. Fimmtudaginn 20. janúar 2022 í verslun A, [...], Reykjavík, stolið fjórum rakspírum, samtals að verðmæti kr. 19.489.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þriðjudaginn 8. mars 2022 í verslun B, [...], Reykjavík, stolið kassa af íspinnum og nammi, samtals að verðmæti kr. 1.078.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þriðjudaginn 8. mars 2022 í verslun C, [...], Reykjavík, stolið mat- og snyrtivörum, samtals að verðmæti kr. 12.548.

Telst brot þetta varða við 1. mgr. 244. gr. almennra hegningarlaga nr. 19/1940.

4. Þriðjudaginn 8. mars 2022 í verslun B, [...], Reykjavík, stolið matvöru, samtals að verðmæti kr. 21.655.

Telst brot þetta varða við 1. mgr. 244. gr. almennra hegningarlaga nr. 19/1940.

5. Miðvikudaginn 13. apríl 2022 í verslun D, [...], Reykjavík, stolið tveimur hamborgurum, samtals að verðmæti kr. 1.318.

Telst brot þetta varða við 1. mgr. 244. gr. almennra hegningarlaga nr. 19/1940.

6. Mánudaginn 6. júní 2022 í verslun D, [...], Reykjavík, stolið matvöru, samtals að verðmæti kr. 9.782.

Telst brot þetta varða við 1. mgr. 244. gr. almennra hegningarlaga nr. 19/1940.

7. Þriðjudaginn 7. júní 2022 í verslun C, [...], reynt að stela kjöti, en ákærði var stöðvaður af starfsmanni áður en hann yfirgaf verslunina.

Telst brot þetta varða við 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

8. Miðvikudaginn 7. september 2022 í verslun D, [...], Reykjavík, stolið matvöru og drykkjum, samtals að verðmæti kr. 3.647.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birt fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 22. nóvember 2022, á ákærði að baki sakarferil sem nær aftur til ársins 2011. Það sem kemur til skoðunar við ákvörðun refsingar í þessu máli er dómur Héraðsdóms Reykjavíkur 8. janúar 2014 þar sem ákærða var gert að sæta fangelsi í 4 mánuði fyrir þjófnað en í málinu var reynslulausn dæmd upp. Þá var ákærða gert að sæta fangelsi í 30 daga með dómi Héraðsdóms Reykjavíkur 16. júlí 2014 fyrir þjófnað. Þá var ákærði sakfelldur m. a. fyrir þjófnað með dómi Héraðsdóms Reykjavíkur 18. mars 2015 en var ekki gerð sérstök refsing þar sem dómurinn var hegningarauki við síðarnefnda dóminn frá árinu 2014. Samkvæmt vottorðinu lauk ákærði samfélagsþjónustu 12. júlí 2016. Að lokum var ákærði sakfelldur m. a. fyrir þjófnað með dómi Héraðsdóms Reykjavíkur 20. október 2021 og gert að sæta fangelsi í 6 mánuði. Fyrir liggur að ákærði fékk reynslulausn 20. nóvember 2021 af eftirstöðvum refsingar, 92 dögum, sbr. fyrrgreindan dóm frá árinu 2021 sem þá var til fullnustu, og var reynslutími ákveðinn eitt ár.

Við ákvörðun refsingar er litið til þess að um litla hagsmuni var að ræða. Er þetta virt ákærða til refsimildunar. Til refsiþyngingar er hins vegar litið að ákærði hefur nú ítrekað brot gegn 244. gr. almennra hegningarlaga nr. 19/1940.

Þá liggur fyrir að ákærði hefur með þeim brotum sem hann er nú sakfelldur fyrir rofið skilorð framangreindrar reynslulausnar og fer um ákvörðun refsingar samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga. Verða því fyrrgreindar eftirstöðvar dæmdar upp og refsing ákveðin í einu lagi.

Með hliðsjón af framangreindu, sakarefni þessa máls, 60. og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði. Af hálfu ákæruvaldsins flutti málið K-x-x K-x-x saksóknarfulltrúi.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, H-kk-nf K-kk-nf, sæti fangelsi í 6 mánuði.

K-kk-nf K-kk-nf